"Ja som síce rocker telom i dušou, nebudem však bezhlavo presadzovať niečo, čo by ľudia nemuseli prijať," pripúšťa v rozhovore pre Radioweb, jeden z čelných predstaviteľov projektu Rádia NAJ Vlastimil Bača.Čelný predstaviteľ Rádia NAJ Vlastimil Bača je známy svojim dlhoročným úspešným účinkovaním v martinskom regionálnom Rádiu Rebeca, kde presadzoval veľmi svojský hudobný formát. Na pondelňajších verejných vypočutiach sa síce zjavil nečakane, dokázal však úspešne obhájiť projekt ambiciózneho trnavského rádia, ktoré vychádza z úspešného jadra bývalého Rádia Forte.
Vlastimil Bača: "Robil som dlhé roky v rádiu a stretával som sa s rôznymi ľuďmi okolo médií. Objavila sa skupina ľudí, ktorí investujú do reklamy a s ktorými sme v minulosti uvažovali nad rôznymi novými projektami. Keď sa uvolnili frekvencie po rádiu Forte, rozhodli sme sa spojiť sily a začali sme rozmýšlať nad vybudovaním silného rádia. Celý projekt sme postavili na našich skúsenostiach z minulosti, investori mi predstavili svoju víziu a oslovili sme aj ľudí z Rádia Forte, ktorí do projektu zakomponovali svoje nápady. Jeho dnešná podoba je výsledkom našej spoločnej práce. Myslím si, že silné rádio v tomto regióne má veľkú šancu na úspech."
"Hudobný formát Rádia NAJ bude veľmi blízky bývalému Rádiu Forte. Nemá zmysel ho radikálne meniť, keďže vychádza z potreby regiónu. Trnavská oblasť je inak zameraná a nie je tu až taký dopyt po rockovom formáte. Ja som síce rocker telom i dušou, nebudem však bezhlavo presadzovať niečo, čo by ľudia nemuseli prijať. My im chceme dať to, čo ich zaujme, aby mali dôvod nás počúvať. Je to ako keď človek ide na ryby, nekŕmi ich tortami ale červíkmi."
"To je problém všetkých rádií, ktoré sa rozširujú. Všade sa snažia niečo priniesť, napriek tomu však ostávajú zameraní na svoj domovský región. Niečo podobné sa vyčíta aj bratislavským staniciam, že sa v ich vysielaní až príliš vyskytuje Bratislava. Je to prirodzené, keďže v tom meste žijú. V našom projekte však chceme, aby sa objavovali informácie z celého regiónu, ktorý bude pokrytý signálom. Bude náročné naučiť našich ľudí, aby neinformovali len o Trnave, ale posnažíme sa, aby sme hovorili o všetkých oblastiach, kde budeme mať poslucháčov."
"Zatiaľ je táto úvaha vo hviezdach a nezamýšľame sa nad ňou."
"Samozrejme, ale vybudujeme si sieť redaktorov z celého západného Slovenska, ktorí budú do vysielania pravidelne prispievať."
"Ľudia, ktorí na projekte pracovali majú za sebou dlhé roky pôsobenia v Rádiu Forte. Z vlastnej skúsenosti vedia, čím bolo Forte úspešné a my chceme v novom projekte využiť práve tieto prvky. Doplníme ich novými nápadmi, ktoré vychádzajú z očakávania poslucháčov. Pri tvorbe Rádia NAJ sme kládli veľký dôraz na doterajšie prieskumy počúvanosti. Chceme dodať rádiu komerčnejšiu tvár, aby bolo dynamické a prinášalo stručné informácie, viac hudby a menej hovoreného slova počas dňa. Vo večerných hodinách dostanú priestor špecializované hudobné a tematické relácie. Zároveň ponecháme to, čo bolo dobré a prinesieme niektoré nové prvky na oživenie."
"My sme pôvodne uvažovali nad tým, že vytvoríme silné západoslovenské rádio a budeme obohacovať poslucháčov aj na strednom Slovensku. Po zrelom uvážení sme však od tohto zámeru ustúpili. Na Slovensku je viacero projektov orientovaných na rozpínavosť a neradi by sme zasahovali niekam, kde o nás nie je záujem. Rádio by malo fungovať tam, kde je doma a "nepechoriť" sa tam, kam nepatrí. Pripúšťali sme síce možnosť vybudovať detašované pracoviská v Bratislave a v Banskej Bystrici. Bolo by to však finančne veľmi náročné a zrejme aj zbytočné."
Juraj Koiš | další články autora 07.11 02:00
Pridaj komentár
Související články
- LOVE FM nebude… zabudnite!
- RVR: Tretia "celoploška" na Slovensku nebude
- Česká spravodajská televízia Z1 nebude preberať vysielanie TA3
- Pod lampou dnes nebude, nahradí ju diskusia o STV
- Rada dnes zasadne po 18. krát
- Rádio Forte definitívne minulosťou…
Další články z kategorie Radio Všeobecné
- "Básnik v éteri" pokrstil zbierku
- 60. výročie Hlasu Ameriky
- 94.5 MHz - Víťaz berie všetko...
- Abonenti Digi TV si už môžu naladiť aj rádiá Expres a Hornet
- Aj 'samohrajka' môže byť občas príjemná...
- Aj kresťanské rádiá potrebujú reformu